Cheddvam Bhitorle Nosayechi Porikxa!
 There is more jealousy between females than male-female jealousy, (dadlea-ostore modem nosay asta tache poros chodd nosay don ostoream modem asta) oxem baravent mon'xastracho (psychology) vixoy xikoitana amkam xikpeank tticherin sanglolem. Mon'xastr hem mon'xachea poristhite pormannem hal-chalincho, sobhavacho, monacho adi. obheas vichar korunuch boroilolo asa. To zannun ghevop hi ek umedichi gozal. Punn zannunuch ghetlo mhunn tantum umed asona oxem mhaka disonam, punn mon'xastrache nodrentlean mon'xache te-te poristhite pormannem hal-chalincho, sobhavacho, monacho, adi. thav ghetlearuch mon'xastrachem khoreponn disun yeta. Dadlea-ostore modem nosay asta tache poros chodd nosay don ostoream modem asta oxem amkam mon'xastrant xikoilam tachem khoreponn koxem zannun ghevop? Monant mhonnlem, somazant itlea dadleam-ostoream modem astam, thoimsor hachem khoreponn pollevnk melltolem.
 Te rati nhidunk gelom ani okosmat "dadlea-ostore modem nosay asta tache poros chodd nosay don ostoream modem asta" hi gozal monant porot ubi zali. Kitle vegim hachem khoreponn mhaka pollevnk melltolem, hanvem mhakach proxn kelo, ani desachea Prodhan Montreachea monacher vhoddlo bhar asta toslo bhar mhojea mathear aslolea porim hanvem he gozali vixim khub yeuzunk laglom. Dadlea-ostore modem nosay asta tache poros chodd nosay don ostoream modem asta hi gozal mhaka toxi itle sompeponnim ani itle vegim pollevnk mellchina oxem monak dislem tednam, okosmat monachea porddear mhojeach ghorantleo dog ostoreo - ek mhoji avoy, dusri mhoji bhoinn - ubeo zaleo. Ek-don mhoine sorle khore, torui tanche modli nosay mhaka pollevnk mell'lich na.
 Dekun ek dis tharailem. Ostoream modem chodd nosay asta nhoi? Experiment-uch korun polleum-ia.
 Baravi xiktana monant ason-ui vangdda xikpi khuincheach cheddva thaim kednach particular friendship zoddun disonk na. Toxem klasintlench ek cheddum mhojea monant ghunvtalem. Apnnem adlea disa Psychology period-ak danddi marlolea mhojea monantlea tea cheddvan mhoje kodde notes magun vhele tednam jivak khub borem dislem. Dusrech ghoddiek hika I'm interested in you vo I love you oxem mhonnpachi toyari dovorloli... zalear te notes kopi korun porot ditana tinnem mhaka kitem mhonnchem? "You are like a brother to me who never says no to me whenever I ask for the notes. Thank you very much. " Hem aikotoch, magir urlolem vorosbhor hanvem tiche khatir brother-uch zavn ravcho poddlo na?
 "Faleam partti tor mhaka! " Tichea sobhavacho hint ghevn hanv ticho mogi zalolea vori vagun uloilom. Magir ghe ga! Tem il'lem chodduch lozlem. Hanvem ticho poilo kis ghetlolea porim!
 Sanjer ghora portotana monant mhonnlem, ah! Hoch soeg boro asa. Experiment korpak, don ostoream modle nosayechi tenkxi pollevnk. Soroll zolm'disachim karddam viktolea xhopar gelom. Ek cheddo-cheddum voir eka rukhachea khandear, ekamekak tenkun bosun uloitoleachem chitr aslolem kardd ghetlem. Ghora vetoch ghorantlea konnakuch disona zavnk vevosthit ritin pustokachea kovrant lipoilem. Na zalear, ghorantlea konnachea-i hatak tem kardd lagun thoimsor anik naka zalolo experiment zalo zalear?
 Dusrea disa, her disam poros matso vegllom nheslom ani klasik gelom. Zalear, Higher Secondary-chem volibol khellgoddi aslolem lamb dhongeanchem Christalin zogmogit nhesun ailolem. Hanv klasichea darar pavlam mat, tinnench mhaka hello kelo. Monant nasun-ui, "tum aiz soglleam poros sundor dista" oso nirop divpi mukhamollan hanv taka chok'k hanslom. Tednam tem kalche poros chodduch lozlem.
 "Thank you, thank you," Christalin umalleamni bhorlolem.
 "Tuka ek gozal sangum? " Christalinak bexttench utsuktailem.
 "Mhozo tuka mog asa zalear sang. " Tem avoddeamni uloilem.
 "Tum aiz Sylvia poros-ui sundor dista," ostoream modle nosayechi porikxa korunk hanvem poilem panvl ubarlem. Hanvem oxem sanglolem aikun, Christalin laginch aslolea zonelaxim ubem ravun mumurkench hanstalem.
 Atam hem Sylvia konn? Konn anik? Amchech klasintli Christalinachich ghott ixttin!
 "Borem dista. Borem choose korun haddlam. Kednachean mogan poddlo go tujea? Oxem tem mhaka porot vichartalem," Christalinan apnnem voilbolant best player kop (mhonnche mhaka) jikhlolea porim mukhamoll korun mhaka sanglem.
 Christalinachea tonddantlean hi khobor aikotanch, don ostoream modle nosayechi porikxa korpachem mhojem kam' Sylvian borench sompem kelem oxem mhaka dislem. Dis sortat toxe Christalina kodde hanvem mogachem dhong oxe toren rongoilem, xevttim klasintlim soglinch mhonnpak laglim, zomlem re zomlem! Porinnam'? Klasintlim her cheddvam mhaka tiroskarache nodrentlean pollevnk laglim. Hanv mhojeach bhoitor hanstalom.
 Yednam mhonnosor mhaka dadlea-ostreache nosyaechi ddigri kollun ailoli. Koxi?
 Mhoje klasintlo mhozoch ixtt baravechea klasintlea cheddvachea mogant aslo. Tacho mog kitlo niz aslo to mhaka khobor asli. Kiteak svota toch mhaka zanniv kortalo. Ek dis tachea mogiak anik eka cheddean aplea pagerak faroilem tednam, mhojea ixttak khub dukhlem, punn to apnnak soddun gelolea cheddva add ek utor ulovnk na. Ghorcho konn tori morun gela ani taka jivo korunk anik kosloch upay naslolea porim! Oxea vellar, taka te poristhitentlean bhair kaddunk hanv sabar torenim bharim vavurtalom.
 Fevrerachi 4 tarik zata mhonnosor monan mhaka mhonnlem,"don ostoream modle nosayechi porikxa korpachem" kam' fuddem vochum-di.
 Fevrerachi 14 tarik borich dhanvun lagim ietali. Valentine Day! Va! Mhonnlem, Sylvia sangata Valentine Day monoupacho! Aste-aste mhojem mon Sylviacher oddunk laglom. Klasint tika soddlem zalear (Christalinachi ixttin nhoi ti? ) anik khuinchench cheddum mhaka bori zap dinaslem. Christalina kodde, modem-modim, chans ieta toso hanv Sylviacheo godd-godd gozali ulovnk laglom. Zalear, volibolak marlolo cut chuklolea porim Christalin tondd kortalem tem hanv tirxea dollean polletalom. Fuddle dis sortat toxe, eka cheddvak cheddea koddchean kitem avoddta ani tea pormannem tika koxi jikhun gheum yeta hem psychology-ntuch xiklolea gozalincho vapor korun, hanvem Sylviak 'mogacheo' khunna dakovpak survat keli. Zalear kitem sangum? Valentine Disak panch dis asa mhonnlear Sylvia mhojea 'mogant' poddlem!
 Hanvem Christalinak 'soddlem' ani Sylviak 'dhorlem' tem pollevn klasintlim sogllinch ojap zalim. Zavpachinch! Tankam babddeank hanv experiment kortam mhunn khuim khobor?
 Zalem! Mhojea 'mogant' Sylvia khub khoxal zalem. Atam tem chodduch moddon-dholon choltalem. Porot-porot hanstalem. Klas choltana porot-porot fattlean mhaka vollun polletalem. Yednam mhonnosor mhaka sogllem tichem somzolem. Dusre vatten, Christalin tor apleach sonvsarant astalem. Tondd kallem korun.... . dukhovlolea porim.... Tea mhonnosor tinnem Sylvia kodde-i apli ixttagot tunttoun, Sylviacheo aileo-poileo khobro jirem-mirem lavun klasintlea herank sangunk laglem.... . Mhozo experiment sarke vatten veta mhunn mhaka disonk laglo.
 Klasink danddi marun kentinant Sylvia vangdda hanv vell sarunk laglom. Modinch tem mhaka Christalina add gozali sangtalem. "Tum zanna? Tum tache kodde friendly astana tem bhitorlean tanchea vaddeavelea Cedric nanvachea cheddea kodde friendly aslem. Borem kelem, tuvem taka soddlem tem... na zalear tum trasant poddtolo aslo.... " Hi tantuntli ek gozal.
 "Tum tachi itli bori ixttin ani tum tacheo naka zaloleo khobro sangta? Borea cheddvachem nanv oxem ibaddinant! " Sylviachea tonddantlean anik-ui kitem aikunk melltolem oxem somzun hanv uloilom. Zalear tinnem mhaka kitem sangchem?
 "Ixttin? Kosli? Paddem monis tem! " Sylvian nosayechim utram ulovnk suru kelim.
 "Borem.... borem.... taka ami atam borem sudraum-ia. " Hanvem mhonnlem.
 "Kitlem-i sudrailear na sudorchem tem. " Sylvian nhoikari zap dili.
 "Tum voch tache borabor.... Hanv yenam.... . " Hanvem ulovn sompounche poilinch Sylvia ulovn mekllem zalem.
 "Sangtam tem tori aik.... " Hanv.
 "Tachi khobor sangta zalear mhojke kodde uloum naka... hanv kainch aikonk toyar na.... " Sylviachea nakar rag choddlolo.
 "Tuka tacho itlo mog aslo zalear mhojea mogan anik kiteak poddlolo? Tea bhair tum zanna tem koslem mionis tem.... Paddem..." oxem ulovn Sylvia atam mhonnosor apunn kitlem monan paddem tem mhaka thavem kortalem.
 "Mhonnche tem amchea vangdda Valentine Day-ak naka mhonnta tor tum? " Hanvem Sylviak porot challovpacho proyotn kelo.
 Yednam mhonnosor mhozo "dadlea-ostore modem nosay asta tache poros chodd nosay don ostoream modem asta" ho mhozo proyog sufoll zalo-so mhaka dislo. Dekun, Christalinachea ani nhoi mhunn Sylviachea bhavnam kodde anik khellchem nhoi mhunn tharavn Valentine Disa hanv klasik geloch nam.... . itlench nhoi, fuddem him-tim karonnam divn hanvem tanchi vatt soddun-ui dili.
 Ani aiz, "dadlea-ostore modem nosay asta tache poros chodd nosay don ostoream modem asta" hem chitr vochot thoimsor pollevnk-onnbhovunk mellta.
 Cheddvam-ostoreanchea monant kitem xizta konn sangot?
 Son'varachim Sungttam:
Cheddvam-ostoreanchea monant kitem xizta konn sangot?
 Khubxe pavtti mhonnlolem aikolam - Devak khuim tin gozali khobor nant. Poili, Don Bosko Sonvsthe kodde itlo duddu khuincho, dusri gozal Jezvit Sonvstheche padri sumara bhair huxar koxe, ani tisri, cheddvam-ostoreanchea monant kitem xizta.
 Oi! Cheddvam-ostoreanchea monant kednam, kitem xizot ani xizta tem sangunk bhouch, bhouch moskil.
 Pondra-solla vorsam fattli gozal. Moddganvchea Gandhi markittant gel'lom. Sanjechea chear vorancho vell zal'lo. Markittant modinch lokacho ek vhodd zomo. Konnak kitem zalem kai mhonnit hanvuim tea zomeant bhorti zalom. Polle zalear kitem?
 "Bazarak ailole kodden tichem khuim pakitt marlem. " Magic show-acho kitem item chuktolea vori tannem mhojea tondda kodde pollenastana, te ostorecheruch nodor thiravn sanglem.
 "Atam mhaka ghov tapoitolo...... bazarak mhunn tannem mhaka satxim rupia dilole.... bagantuch dovorlole.... konnem tori bag chorun vhelem.... Atam ghora vochunk mhoje kodde poixe nant... hanv kitem kortelim? ," oxem ulovn ti ostori hunddkea-hunddkeamni roddtali. Tichem roddop pollevn mhojem kalliz matxe hal'lem. Matso movall'lom. Monant mhonnlem hanv mhunn kitem korunk xoktam? Bolsant bazra itlech duddu ghalun ailolom.... Tantuntle tika dile zalear, bazrak unnem zaunche nasle? Mhoji konnuch naslole te ostorecho itlo husko kortana, tea zomeantlo eklo-i monis tika koslich - duddvanchi vo suchovnnechi - mozot korunk fuddem soronaslo. Ti ravun-ravun tich-tich gozal sangtali ani porot-ui roddtali ani thoim hajir aslolo zomo tiatr pollelolea vori tichem 'acting' polletalo. Monant mhonnlem, avoi zait ti mhoji. Mhoji-i avoi oxich oddchonnek sampoddloli zalear tika-i konnem adar diuncho oxem mhaka dischem naslem? Zaum, konnachi tori avoi astoli ti. Punn xevttim mhojech avoi sarki avoi nhoi ti? Dekun, ek doyall kornni korum-ia mhonnit hanv fuddem sorlom ani tichexim vochun sanglem, "tuje kodde ghora vochunk poixe nant nhoi? Chol, mhoje kodde iskuttor asa, hanv tuka vhorun pavoitam. " Aplea dolleantlean vhanvtolim dukham hatantlea lensak puxit tinnem "dev borem korum baba" oxem hanvem mhonnlem.
 "Tum khuinchi? " Hanvem tika proxn kelo.
 "Kunkolle, Kombantli. " Tinnem babddeponnan zap dili.
 "Chol tor, hanv tuka pavoitam. " Hanvem tika ghora pavoupachem aiteponn dakoilolem pollevn tichea mukhamollar matso uzvadd ful'lo. Ti mhojea fattafatt cholun yeunk lagli toxi, nigtoch tiatr sompun ghorche vattek laglolea porim thoim zomlolo lok aple vattek laglo.
 "Bhiyeum naka.... Oxem khubxea zannank ghoddta. Thoddeo gozali amchea hatant nastana ghoddtat. Atam te satxim rupia chorun vhele mhunn ami kitlo-i vell-kall mathear hat dovrun boslear te duddu amkam kitem porot melltole? Atam asum-di, te gozali vixim chodd chintum naka. " Hanvem tika moral support divpachem anik ek borem kam' kelem.
 "Oi re baba, tankam yetana khavnk haddtelim mhunn sangun hanv ghorantlean bhair sorlelim. Punn.... " Tinnem aplem ulovp purem korunk na khorem, punn tichea tea ulovpan mhojea kallzak anik-ui churchurailem. Monant mhonnlem, bazar faleam korcho; hi ghora pavche poilim tichea bhurgeam khatir vatter kitem-i ghevn ditolom. Ani uprant, oxeoch gozali korit ami Kunkolle bazarant pavlim tednam tinnem mhaka apunn zavn, kaklut dispa sarkea tallean sanglem, "baba, bhurgeam khatir chear 'ice-cream' ghevn dita? Lhan-lhan bhurgim mhojim, maim khavnk haddteli mhunn axevn ani dolleant tel ghalun vatt pollet ravtolim. " Adinch tichea ani tichea bhurgeam khatir movall'lelem kalliz mhojem atam anik-ui movall'lem. Hanvem iskuttor sttendar kaddli. Moneamnich, att-dha panvlanchea ontrar aslolea dukonar gelom ani chear 'ice-cream'-iechim kopam eke potient ghalun ghevn ailom. Ti poti tichea hatant dili. Skuttor chalu keli ani Kombant vochpachi vatt dhorli. Kunkolle thavn Komba veche vatter astana ti ek-ui utor ulovnk na. Mhaka-i tem kainch vegllem disonk na. "Tujea ghora vochpacho rosto khuinchean to mhaka sang, sarki ghora vhorun pavoitam. " Zalear titlean tinnem mhaka kitem mhonnchem?
 "Tum mhaka hangach denvoi. Ghora kodde yeum naka. Ghorant konn na. Lokan tor pollet zalear, lok mhojeo khobro pordesant aslolea ghovak pavoitolo. Tum porot voch. " Oxem ulovn ti fottfottit, choriam koxi cholot geli ani ek-dusrea ghorachea addosak nanch zali.
 Monant mhonnlem, "roddtole bailek patiyeunchem nhoi" mhonntat ti gozal sarki. Moddganvam tinnem zo dhamal kelo tednachean thavn ti Kunkolle-Komba vatter astana tichea monant kitem-kitem xiztalem tem mhaka koll'lench na, punn mhaka topi ghalpachem tichea monant jem kitem xizlem tem mhaka xevottakuch gomlem.
 Cheddvam-ostoreanchea monant kitem xizta konn sangot?
 Khubxe pavtti mhonnlolem aikolam - Devak khuim tin gozali khobor nant. Poili, Don Bosko Sonvsthe kodde itlo duddu khuincho, dusri gozal Jezvit Sonvstheche padri sumara bhair huxar koxe, ani tisri, cheddvam-ostoreanchea monant kitem xizta.
 Oi! Cheddvam-ostoreanchea monant kednam, kitem xizot ani xizta tem sangunk bhouch, bhouch moskil.
 Pondra-solla vorsam fattli gozal. Moddganvchea Gandhi markittant gel'lom. Sanjechea chear vorancho vell zal'lo. Markittant modinch lokacho ek vhodd zomo. Konnak kitem zalem kai mhonnit hanvuim tea zomeant bhorti zalom. Polle zalear kitem?
 "Bazarak ailole kodden tichem khuim pakitt marlem. " Magic show-acho kitem item chuktolea vori tannem mhojea tondda kodde pollenastana, te ostorecheruch nodor thiravn sanglem.
 "Atam mhaka ghov tapoitolo...... bazarak mhunn tannem mhaka satxim rupia dilole.... bagantuch dovorlole.... konnem tori bag chorun vhelem.... Atam ghora vochunk mhoje kodde poixe nant... hanv kitem kortelim? ," oxem ulovn ti ostori hunddkea-hunddkeamni roddtali. Tichem roddop pollevn mhojem kalliz matxe hal'lem. Matso movall'lom. Monant mhonnlem hanv mhunn kitem korunk xoktam? Bolsant bazra itlech duddu ghalun ailolom.... Tantuntle tika dile zalear, bazrak unnem zaunche nasle? Mhoji konnuch naslole te ostorecho itlo husko kortana, tea zomeantlo eklo-i monis tika koslich - duddvanchi vo suchovnnechi - mozot korunk fuddem soronaslo. Ti ravun-ravun tich-tich gozal sangtali ani porot-ui roddtali ani thoim hajir aslolo zomo tiatr pollelolea vori tichem 'acting' polletalo. Monant mhonnlem, avoi zait ti mhoji. Mhoji-i avoi oxich oddchonnek sampoddloli zalear tika-i konnem adar diuncho oxem mhaka dischem naslem? Zaum, konnachi tori avoi astoli ti. Punn xevttim mhojech avoi sarki avoi nhoi ti? Dekun, ek doyall kornni korum-ia mhonnit hanv fuddem sorlom ani tichexim vochun sanglem, "tuje kodde ghora vochunk poixe nant nhoi? Chol, mhoje kodde iskuttor asa, hanv tuka vhorun pavoitam. " Aplea dolleantlean vhanvtolim dukham hatantlea lensak puxit tinnem "dev borem korum baba" oxem hanvem mhonnlem.
 "Tum khuinchi? " Hanvem tika proxn kelo.
 "Kunkolle, Kombantli. " Tinnem babddeponnan zap dili.
 "Chol tor, hanv tuka pavoitam. " Hanvem tika ghora pavoupachem aiteponn dakoilolem pollevn tichea mukhamollar matso uzvadd ful'lo. Ti mhojea fattafatt cholun yeunk lagli toxi, nigtoch tiatr sompun ghorche vattek laglolea porim thoim zomlolo lok aple vattek laglo.
 "Bhiyeum naka.... Oxem khubxea zannank ghoddta. Thoddeo gozali amchea hatant nastana ghoddtat. Atam te satxim rupia chorun vhele mhunn ami kitlo-i vell-kall mathear hat dovrun boslear te duddu amkam kitem porot melltole? Atam asum-di, te gozali vixim chodd chintum naka. " Hanvem tika moral support divpachem anik ek borem kam' kelem.
 "Oi re baba, tankam yetana khavnk haddtelim mhunn sangun hanv ghorantlean bhair sorlelim. Punn.... " Tinnem aplem ulovp purem korunk na khorem, punn tichea tea ulovpan mhojea kallzak anik-ui churchurailem. Monant mhonnlem, bazar faleam korcho; hi ghora pavche poilim tichea bhurgeam khatir vatter kitem-i ghevn ditolom. Ani uprant, oxeoch gozali korit ami Kunkolle bazarant pavlim tednam tinnem mhaka apunn zavn, kaklut dispa sarkea tallean sanglem, "baba, bhurgeam khatir chear 'ice-cream' ghevn dita? Lhan-lhan bhurgim mhojim, maim khavnk haddteli mhunn axevn ani dolleant tel ghalun vatt pollet ravtolim. " Adinch tichea ani tichea bhurgeam khatir movall'lelem kalliz mhojem atam anik-ui movall'lem. Hanvem iskuttor sttendar kaddli. Moneamnich, att-dha panvlanchea ontrar aslolea dukonar gelom ani chear 'ice-cream'-iechim kopam eke potient ghalun ghevn ailom. Ti poti tichea hatant dili. Skuttor chalu keli ani Kombant vochpachi vatt dhorli. Kunkolle thavn Komba veche vatter astana ti ek-ui utor ulovnk na. Mhaka-i tem kainch vegllem disonk na. "Tujea ghora vochpacho rosto khuinchean to mhaka sang, sarki ghora vhorun pavoitam. " Zalear titlean tinnem mhaka kitem mhonnchem?
 "Tum mhaka hangach denvoi. Ghora kodde yeum naka. Ghorant konn na. Lokan tor pollet zalear, lok mhojeo khobro pordesant aslolea ghovak pavoitolo. Tum porot voch. " Oxem ulovn ti fottfottit, choriam koxi cholot geli ani ek-dusrea ghorachea addosak nanch zali.
 Monant mhonnlem, "roddtole bailek patiyeunchem nhoi" mhonntat ti gozal sarki. Moddganvam tinnem zo dhamal kelo tednachean thavn ti Kunkolle-Komba vatter astana tichea monant kitem-kitem xiztalem tem mhaka koll'lench na, punn mhaka topi ghalpachem tichea monant jem kitem xizlem tem mhaka xevottakuch gomlem.
 Posted by Goa-World. COM at 2:26 AM 1 comment:
Ami xellmoddech ravtole?
 Ami xellmoddech ravtole?
 Ami xellmodde zaleat!
 'Ami' mhollear konn? Bharotache nagrik! Dhanvtem udok khoim sodanch nitoll-nivoll asta; kiteak tem vhanvun veta. Jem eka konddant santton urta, tem udok vhanvon vochpa khatir fuddem-i vochona ani fattim-i sorona. Ekech svater tharun urta. Oxem ekech svater santton urlolea udkak kaim disamni xello manddta . . . . vas marta. Zoso kall sorta, toso tea udkak ghann-guttann marta. Punn tea ghann-ollxigvannea udkant jiyetolea jivak te ghannichem mat vegllem oxem kainch disona . . . bhogona. Kiteak? Taka te ghann-gutt'tannichi sonvoim zal'li asta.
 Pon'nas vorsam adim, porkeamni Bharotachem kondd kel'lem. Hea konddant tannim aple sot'techem udok haddun ghatlolem. Porki sot'techem udok vhanvon vochpa khatir fuddem vochona hem tor zalench. Fattim-i sorona. Bharot des porkeanchea gulam'ponnachem kondd zalem. Tednam thavn Bharotacho dor ek nagrik porkeanche sot'techea xelleak ghuspon urlo. Dis-kall sorta toso tannem porkeanchea teach-teach nem'-kaideanche ghannn-guttannint lollchem poddtalem. Monak favo te upai oxea vellar suchonk nasle dekun kaim kall tantunt to loll'la-i. Punn fuddem tea porkeanchea xeka-tollache ghannint odik jiyeunk zaina zalem, tednam taka ek upai suchlo. Oxea vellar tannem tea porkeanchea konddak khoim tori tea upayacho ghai ghalun, porki sot'techem ani xeka tollachem ghanniarem udok vhanvun vochunk soddlem. Ani tem toxem gelem-i bi. Titlean Bharot nitoll-nivoll zalo. Mekllo zalo. Svotontr zaIo .
 . . . Bharotan svotontrai zoddli!
 Tednam Bharotan svotontrai zoddloli zait, punn ti aiz khoreponnant togloli disona. Aiz Bharotant, niz svotontrayecho zago sanddla. Torui, konnak-ui Bharotache svotontraye vixim aiz kitem-i mhonnpachem asa zalear, ti fokot nanva purtich asa mhonnpak zai. Aiz Bharotant protek mollacher zo vevhar chol'la, to svotontr desa vangdda desachea svotontr nagrikak-ui sobpa sarko nhoi. Desant jem vevharachea nanvan chol'lam tem monache kosvotter ghanslear, Bharot des svotontr zal'lo des mhonn mandun gheunk augodd lagta.
 Bharot des bhroxttacharache bhokik poddla. Nhoi! Tea bodlek, taka bhroxttacharache bhokik ghala mhonnop hem mudier thik koxem bostolem. Bharotant, vochot tea konnxeak ani zageancher sabar rupacho bhroxttachar riglolo, matlolo ani ramplolo dista. Bharotant aiz, hem-tem kam' follak yeunche khatir poile-voile suvater bhroxttacharachem hains dakoilea xivai kainch ghoddona. Khorea kaideache poilitayen zaka jeo gozali favo zaunk zai asleo, taka teo mellonant. Khorea orthan mellonant oxem mhonnpak iena. Kiteak, zaich zalear te adim bhroxttacharachea hainsachem tondd dakounchem asta nhoi?
 Fattlim kitlimxinch vorsam thavn, Bharot des barik-motteanchea hatantlean bhroxttacharachea chopkeak sampoddlolo asa. Ho bhroxttacharacho chopko kall sorta toso Bharotak kednam, khoim koso piddit hem sangunk zaina. Oxea velar ticho ugddas ieta. Konnacho?
 Tika kazar zaun tin mhoine legit sorunk nasle.
 "Bori xikloli" mhonntoch, ti aplea mona sarki nokri korunk sodi. Ani ek dis tika zai toslech nokrechi jairat khobram-potracher uzvadda aili. Tinnem ti vachli. Ani fuddem tichea monache nodre mukhar 'to' ubo ravta. 'To' mhollear konn?
 Gõycho amdar!
 Aiz Bharotachea khoinchea-I rayant , poile-voile suvater amdar-montreanche paim dhorlea xivai tujem kam' sompeponnan zatelench mhonnonk iena. Te nigtech kazar zalole ostorecher-ui tich palli aiIi. Apleak tem kam' mellchem mhunn tinnem 'tea' amdarache paim dhorle. Zalear tannem tika kitem sangchem?
 "Kam' melloun ditam, punn ek rat mhojea vangdda hotelant sarchi poddteli. "
Mud'dom' ghoddoiloli kanni disona hi? Kanni nhoi ti! Gõychea Gõyantuch te ostorechea jivitant ghoddloli ghoddnni hi!
 Bharotant sorvoi mollancher torekvar rupamni bhroxttachar cholta. Ami jiyetolea Bharotachem khoinchem moll bhroxttachara viret asa tem sodun kaddche khatir chudd lavun sodunk gelear amkam tem sodun-ui mellchem na. Bharotachea nagrikank hachi bes-bori zannvai asa. Ani hem zanna ason-ui, Bharotacho 'manadik' nagrik, kainch vankddem ghoddonk naslolea porim huskea viret jiyeta. Bharotacho dusro 'manadik' nagrik chear-chougam modem, desant vostolea bhroxttacharacher 'zannvayechim' chear utram uloita ani to vixoi titlea purtoch sompoita! Ani moujechi gozal mhollear, xiklole je asat, tea nagrikank desantlea bhroxttacharachi matui ghann-gutt'ttann ani vitt iena.
 Vaitt boreachi zannvai aslolo ho xiklolo nagrik, aplea desant vostolo bhroxttachar koso sonsta kai? Desant vochot te suvater bhroxttacharacho xello matla hem sot taka kiteak huskaina kai? Bhroxttachara add taka kiteak utton-zhuzon disona kai?
 Aiz Bharot desachim sutram nalaik mon'xanchea hatant poddlolim asat. Desacho mog naslole pranni desachim sutram hatalltat. Tanche poros bore ani odik tanki-kopxeche hea Bharotant konnuch na kai?
 Na kiteak? Asat. Nitoll-nivoll xilache monis asat.
 Sodeak des choloitat tanche poros-ui fixalkayen voir urtole pranni hea desant asat. Punn tankam, aplea desa khatir apnnem kitem-i tori korchem oxem kiteak disona, hench ek kuvaddem poddta.
 Bharotantle zannar kivam nennar nagrikank - soglleankuch desantlea bhroxttacharachi zann asa.
 Apunn hea bhroxttachari desant jiyeun-ui apnnak ani desak kosloch som'bond na oxe vrut'ten to jiyeta. Desachea boreponnache nodrentlean tannem dhogmoddayechem dhoronn apnnailam. To xellmoddo zala.
 Dis-kall sorta titlo des bhroxttacharache ghann-ollxigent purot asa. Desache nagrik hea natean ami kitlo kall hem sonstole? Vo amche kodde bhroxttachara add zhuzunk tank na? Vo kopxi ason-ui ami xellmodde ravleat? Oxem asot tor fuddem ek sobhavik proxn uprasta to oso: Ami kitlo kall porian xellmodde ravtole?
 Posted by Goa-World. COM at 11:34 PM 1 comment:
AMCHEA SONVSARI MONACHO ARSO ?
 AMCHEA SONVSARI MONACHO ARSO ?
 Moddganvam 'Tato' Hotelant bosun aslom. Limbu sodachea glasak thambun-thambun ghontt martolom. Khorem mhonnlear, teach hotelant mellpachem tharailolem. Konn eklean ani hanvem. Taka mhoje kodde gorjechem kam' aslem khuim. To apoilolea vellar pavonk na. Dekun, ek limbu soda 'order' korun tachi vatt pollet ani tachi vat polletam-polletam glasak ek-ek ghontt martalom. Kuxichea mezachea kodelincher don ostoreo bosun asleo. Ekleche khankent eka vorsacho baba aslo. Don-ui ostoreo bhaji-puri khait uloitalim.
 Bhurgeache avoin purecho kuddko khait sanglem.
 "Bhurgeanchea birthday-ank lok ieta go. Amchea Jerrychea birthday-ak polleunk na tuvem? " Tichi sangati ostori uloili.
 "Punn kitem-i zaum babak 'gift' mat khub aile. Dudduch mhunn sixteen thousand odik 'gift' aile. Tea bhair her gift. " Avoi dhadosbhorit mukhamollan uloit asli.
 haddunk lailoli. Tinnem haddli. Bori dista. " Ti avoi motteponnan uloit plettintli bhaji sompoupachich asli. Tem polleun veittor tanchexim ubo zalo. Tanche kodde fuddli 'order' vicharli. Tannim faloda order keli.
 Veittor tanche sorxilo koddsortoch, porot-ui tancho gozali suru zaleo.
 Babachea 'birthday'-acheoch. Tancheo fuddle gozali mhaka uprant aikunk mellunk nant. Tednam mhonnosor, hanv zachi vatt polletalom, to pavun sorlolo.
 Ratcho jevun hat dhutalom tednam, tea ostoreanche 'birthday'-ache gozalicho mhaka ugddas ailo. Monant mhonnlem - kitem nhoi lok?
 khuxen haddpache astat nhoi? Zalear, tankam hi vo ti bhett-vostu hadd mhonn amchean koxem sangum ieta? Ghoddie, sangum iena mhonn khuinch boroilolem na dekunch sangtat zait!
 Aiz mon'xachem mon sonvsari vostumni itlem gul'l zalam, ki to aplea bhurgeank lhanachim vhodd kortana sonvsari mona pormannench voir kaddunk vavurta. Bhurgeancho fuddar ani jivit sonvsari vostuncheruch adarun aslolea porim. Aiz ami sabar zann amchea lhan bhurgeancho zolm'-dis somorombhtat, ani dobajeak yeupi soiream-daiream, ixttam kodden, amchea bhurgeam khatir 'gift' mhunn khub kitem anvddetanv ani magtanv. Sonvsarantleo veg-veglleo vostu. Lhan bhurgeanchea nanvan ami amkam khuxi tem magtanv. Ani amchem sangnnem aikopi amcho mogacho-i amkam na mhonnina.
 Bhurgeak ami lhanacho vhodd korpachi zababdari amchea buzancher asta tednam tanchea zolm'-disachea somarombhak 'gift' mhunn ami kednam konna kodde Povitr Pustok kiteak magonant? Bhurgeanchea zolm'-disak ailolea her bhett vostunk jem mhotv-mol asta tem Povitr Pustok-ak na mhonn kai? Bhurgeanchea zolm'-disache parttiek ailoleo bhett-vostu ibadd zaina zaunk, bhurgo vhodd zait porian ami teo tachea ugddasak show kesint samballun dovortanv. Punn, bhurgo lhanacho vhodd zatana tachem jivit atmik nodren vaddot-fulot vechem, vaddchem mhunn zacho show kesint dovrinastana sodamkal vapor korum ieta, tea Povitr Pustok-achi 'gift' mhonn amkam vhoddilank kiteak otrek nant?
 Mhojea monant oxe he vixim proxn upzot asat toxe, vachpea tujea-i monant veg-veglle proxn uprasun tum-ui vichar korunk lagla zait.
 Korcho, jerul vichar korcho. Vichar korpa sarkich gozal hi...!
 Posted by Goa-World. COM at 11:33 PM No comments:
Hanv haslom ani ogich ravlam.
 Kovita boroupacheo nastat khoim. Kovita borounche khatir teo poileo monant zauncheo tednachea tednanch kagdar ghalpacheo astat oxem sangtat. Punn mhojea monant aiz meren ekdaim kovita zaunk na. Ek pavtt, kovitechea spordhea khatir chintun-chintun ek kovita boroiloli, punn ti spordhent vachtoch, te karyavollichea hajir aslolea spordhechea porikxokank nhoi mhunn hajir aslolea lokak-ui somzunk na. Anik ek pavtt hanvem kovitechea rupan volli boroiloleo teo oxeo,
Marfinchea Devak masam khavoilim,
Ani masachea mon'xak haddam khavoilim.
 Punn hea vollimni kitli kovita, vo koviteche gunn asle te mhaka khobor na. Aiz, Konknni sahiteachea mollar, Konknniche her prokar kelloupeam poros, kovita boroupi (vo zaupi? ) chodd asat. Khorench chodd asat! Tantuntlea tantum Konknniche Romi Lipintlean, tor atam konn-ui kovita borounk lagla. Punn tanchea teo 'Kovita' vachtoch tantum koviteche gunn mat khuinch disonant. Kovita mhonnlear khoreponnim kitem tem aiz meren tankam sarki somzonk na. Poetry is a spontaneous overflow of feelings oxem inglezintlo famad kovi William Wordsworth mhonnta. Punn amche kovita boroupi spontaneous overflow of feelings nastanaim kovita boroitat mhunn tancheo kovita vachtoch kollun ieta. Romi lipintlean kovita boroitole, kovita boroup mhonnlear fokot jonok zullovop (rhyming) oxem somzotat ani mandtat ani tech toren kovita boroitat. Dekhik,
Dolle laun mhojea mollbak.
 Oxe torechea vollimni jonok zull'lolem asa tem dista, punn tantum kovita, git ani 'universality' disona, kovitechea nanvar aslole gunn disonant. Dekunuch, oxe torecheo kovita boroupi kovi mhunnon chodd kall sahiteachea mollar tigun fattlean sanddtat.
 Konknnichea, ani kherit toren Romi lipintlean kovita boroitoleank kovitachea xibiranchi borich goroz asa.
 Hea xibiramni bhag gheun kovita prokarachi sar-puri vollokh gheupachi goroz asa. Khori ani bori kovita koxi-kat toyar zata tem onnbhovi kovim koddlean zannam ani xikun gheupachi goroz asa. Kovite vixim sahitea vachpachi, dusrea bhasantleo-i kovita vachun somzun gheupachi goroz asa. Ekech pavttin sangtolo zalear, bori kovita korunk khuincheo-khuincheo gozali monant gheuncheo poddtat tem zanna zaupachi goroz asa.
 Hem sogllem hanvem thoddim vorsam korun pollelem, punn aiz meren mhoje thaim kovita borounk zaina. Magir, zaina te gozalincher vell kiteak ibaddum?
 Posted by Goa-World. COM at 11:32 PM 1 comment:
Soglleam poros ghott konn?
 Soglleam poros ghott konn?
 'Soglleam poros ghott konn? ' hea proxnachi zap sodunk hanv khub mhoine niyall kelo. Ani xevttim ek zap mell'lli, punn ti zap kitli sarki vo nixchit asa mhaka khobor na. Torui mhonnlem, vollkhichea thoddeank tori vicharun polleum-ia... vicharunk mhunn poixe kaim poddonant!
 "Soglleam poros ghott tem lokhondd. " Eklean sanglem.
 "Punn lokhondd legit 'molt' korunk zata mure, zalear tem ghott koxem asum ieta? " Hanvem taka oxench mhonnlem. Punn mhojea sangnneak tache thaim zap nasli.
 "Bildingam soglleam poros ghott," anik eklean sanglem.
 "Oxem? Zalear Amerikentlim 'twin towers' koxim goddie bhitor moddlim? Somzum-ia tim 'twin towers' kainch ghalinastana fokot lokhonddachim bandlolim zalear tim moddun vochpachim? Na mum? " Hanvem taka matso ghuspaupacho proyotn kelo.
 "Mhonnche, soglleam poros ghott tem lokhondd oxem tum mhonnonk sodta? " Taka vicharlolea proxnacho to mhojea tonddantlean zabab aikopacho khell khellunk laglo.
 "Hanvem lokhonddachi dekh dili mhunn lokhondduch ghott oxem hanv mhonnonk sodtam oso tacho orth koso zaum ieta? Are, faleam hanvem tor tuka Ladru poros Pedru huxar asa oxem mhunn sanglem zalear, tacho orth sonvsarant Pedruch soglleam von huxar oso zaina nhoi? Pedru poros-ui anik konn tori huxar asum ieta, oi kai nhoi? " Hanvem taka chintpant anik-ui boroch mukhar vhorun soddlo ani to mhojea tonddak pollet thoinch soddlo.
 "Zo rajki monis, ani tantuntlea tantum to soglleam pros unchlea zagear aslear to sodanch ghott," anik eklean uloita-uloitanch sanglem.
 "Mhonnche to sodanch ghott nhoi tor? " Hanvem vicharlem.
 "Kiteak mhonnta tum? " Hanv kiteak mhonnta tem somzupacho tannem proyotn korche bodlek mhojech koddlean 'readymade' zap gheum-ia mhunn ho proxn korun to mekllo zalo.
 "Are baba, ho rajki monis je meren rajki podver asta te meren to tujea mona pormannem ghott, ani to sot'ter na tednam to mozbut oso tacho orth zata. " Hanvem taka zai asloli 'readymade' zap dili ani fuddem tachem tondduch bond zalem.
 Thoddeach disamni anik ekleak toch proxn vicharlo - "soglleam poros ghott konn? " Zalear tannem sanglem, zo chintpant ghott asa to!
 "Mhonnche? " Hache koddlean spoxtt zabab gheum-ia mhonnlem hanvem.
 "Zo 'argument' korun dusreank sanddunk xokta to heram poros ghott, uprant to dadlo vo bail zaum. " Tannem apleak dista toxem sanglem.
 "Zo duddvamni tann asta to sodanch ghott. Taka haloitolo konn asa? " anik eklean sanglem.
 "Mhonnche faleam soglleam kodde duddu zale zalear magir sogllech ghott mure? " Hanv.
 "Oi! Tednam tum zo proxn vicharta to proxn vicharpachi goroz legit upraschi na! " Apnnem kitem tori 'sense' uloilem oxem chintun to aplech bhitor dhadoskayen hanslo.
 Padri ho kherit bhaxen dhormik monis mhonntoch tachea tonddantlean oslim atmik utram utram aikonk ievop hem sobhavik aslem.
 "Are atam soglleam poros ghott mhonnlolem kainch uronk na.... . pollena tum, pul, sorkar, 'sensex' ani her dhonde disandis nhoi zalear thoddea mhoineamni legit koxe konsllot vetat te? " Anik eklean sanglem. Hanvem taka porot kainch vicharunk.
 "Dadleak sor zaupa itlo hea sonvsarant anik konn asa? " Konn eklean mhaka proxnachea rupan zap dili.
 "Ostori! " Hanvem 'casually' sanglem.
 "Tor koxi? " Apunn dadlo, ani apnna sarkea dadlea xivai ostori ghott asunk zaich naslolea vori tannem vicharlem.
 "Tum kednam Gõychea bosimni bhonvla? " Hanv.
 Hi mhoji zap aikun taka-i apunn ostorich zaloli zalear borem zatolem aslem oxem dislem zalear mhaka khobor na, punn hanvem toxem sangtoch to ostoream porinch lozlo ani aplea apnnakuch hansunk laglo.
 Posted by Goa-World. COM at 11:31 PM No comments:
Proxn... Zap Naslole?
 Proxn... Zap Naslole?
 Mhoji avoi asli tednam ti amger antrea-poirean ietali. Ami tichim konn tori khas lagtolea vori ti amkam apleponn dakoitali. Ami-i tika amchich koxi mandtalim. Ti amchi soiri nhoi mhunn xezarn-ui nasli, torui avoichi ani tichi khuim ani koxi vollokh zali ti mhaka khobor na. Punn avoi mhoji ho sonvsar soddun vochot porian ti amger yeupachi matxi patoll zalea hem mat hanv zannam. Tachem fattlem khas oxem karonn mhaka khobor na.
 "Baba, maim asli tednam mhoji bholaiki-i bori asli. Atam bori pasar zaina. " Ti zodd kallzan uloili.
 "Oxem kitem zalam mauxe tuka? " Hanvem vell ibaddinastana vicharlem.
 "Jem zalam tem novem duens nhoi re baba mhaka. Hache poilim sat pavtti toslench mhaka duens zalolem. Atam tem attve pavtti zalam. Ubgonn ailea jivachi. " Ti bhorvanso soddun uloili.
 "Mauxe, itlo bhorvanso soddun ulounk tuka zalam tori kitem? " Hanvem matxe chodduch 'interest' ghevpak survat keli.
 "Mhojea ghovak mhoje vixim jitlo 'interest' na to tuka re so baba? " Ien'na mhonnosor tichea dolleant il'lim-il'lim dukham pazrunk laglim.
 "Kitem? Tujea ghovak tuzo 'interest' na? Oxem kitem tor? " Hanvem tichea ghovak polleunk na khoro, torui mhaka ticho rag ailole vori dislem.
 "Interest na mhonnche, mhoje bholaikecho re! " Tinnem khub vellan ghovak koslo 'interest' na to matso spoxtt kelo.
 "Punn mauxe, tuje bholaikecho proxn koslo? " Hanvem huskean vicharlem.
 "Baba, mutant vhoddlo fator zala. . . " Ti ogi ravli.
 Fator zala zalear kaddum-ia ani tachem boremxem durig bandum-ia oxem mhonnit fokanddam korun dislolim, pun monant mhonnlem 'situation' matxe 'serious' asa.
 "Fator zala zalear bhivpachem na mauxe, to sompeponnim kaddum ieta. " Hanvem tika matxe dhir diupacho proyotn kelo.
 "Khobor asa re baba, punn tea kamant ghovacho mhaka tenko na. " Ti anik-ui zodd kallzan uloili.
 "Tenko na mhonnche? " Hanvem kruzdadin vicharlem.
 " Ti anik sangpachi khobor nhoi baba! Atam khub mhoine zale tea fatrak lagun mhojea pottant itlem zollta, kednam-kednam sonsunk zaina tednam hanv ghorant meza ponda vochun zomnir lollar loll martam. " Tichi hi khobor aikun mhaka kitemxench dislem.
 "Punn mauxe, ghovak hi khobor asa nhoi? " Hanv.
 "Khobor asun faido kitem? " Ti anik-ui bhorvanso soddun uloili.
 "Mhonnche to tuje bholaikechi kallji ghena oso tacho orth? " Hanvem mhoje porim tichea sangnneacho orth kaddpacho proyotn kelo.
 "Fattlim sat pavtti oxech fator zalole, tednam apnnak khub despez zalo, atam aplea thaim ghoddona, tujem tum polle oxem sangta. " Itlo vell damun dovorlolem tichem roddnnem sobhavik ritin futtlem.
 Mhaka tichea ghovacho atam odikuch rag ailo. "Ab'ba! Oslo koslo tor tuzo ghov to? Rogtacho vo xellea udkacho? " Tichea ghovachea ragachim lharam monant golloit hanvem tika vichar kelo.
 "Baba, ghovan toxem mhonnlem ani pavsant bhizlem zalear konnak sangum ieta? " Tinnem xanneponnan ghova add kainch vankddem uloina zaupacho nitxoi kelo.
 "Mauxe, tum tor te fator voizaxim vochun kaddunk sodta zalear, hanv tuka mhoji ful nhoi zalear fulachi paklli tori ditolom. " Hanv mhozo monisponnacho kaido monant gheun uloilom.
 Te ratik hanv khattir nhidon aslom tednam te ostorechem chitr tiche te poristhiti sangata ghunvot ravlem. Hanga lok aplea konnak-ui tor 'cancer' zala ani to te piddeche 'last stage'-ir asa mhunn koll'llem zalear-ui duddvancher duddu moddun upai gheta. Ani ho re ticho ghov hatant upai ason-ui ghena? Kiteak kai? Konn-ui ghov aple potiniche bholaike kodde itlo mhunn 'insensitive' zaum ieta? Borem, duddvanchi poristhiti bori na zalear, konna-i kodden adar magum ieta nhoi? Zalear, aple potini khatir aplea borem dekteam kodde to adar-ui magunk kiteak fuddem sorona tor?
 Te ratik nhidum meren sod, pun aiz meren hea proxnancho mhaka zabab mellunk na. Punn sonvsarant soglleach proxnank zabab khuim astat? Oi! Oxench mhonnon ogi ravpachem.
 Posted by Goa-World. COM at 11:30 PM No comments:
Subscribe to: Posts (Atom)
- ▼ 2015 (7)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 